Mastodon er den bedste måde at holde sig ajour med, hvad der sker. Følg enhver på tværs af fediverset og se alt i kronologisk rækkefølge. Ingen algoritmer, annoncer eller clickbait i syne.

Dette er den officielle Android-app til Mastodon. Den er lynhurtigt og forbløffende smuk, designet til at være ikke blot kraftfuld, men også nem at bruge. I vores app kan man:

UDFORSKE

● Opdag nye forfattere, journalister, kunstnere, fotografer, forskere med mere
● Se, hvad der sker i verden

LÆSE

● Bliv holdt ajour med folk, man holder af, i et kronologisk feed uden afbrydelser
● Følg hashtags for at være i tråd med bestemte emner i realtid

OPRETTE

● Post til følgere eller hele verden, med meningsmålinger, højkvalitets billeder og videoer
● Deltag i interessante samtaler med andre mennesker

KURATERE

● Opret lister over personer for aldrig at gå glip af et indlæg
● Filtrér ord eller sætninger for at styre, hvad man ønsker, og ikke ønsker, at se

OG MERE!

● Et smukt tema, der tilpasser sig den personlige farvesammensætning, lys eller mørk
● Del og skan QR-koder for hurtigt at udveksle Mastodon-profiler med andre
● Log ind og skift mellem flere konti
● Få besked med klokkeknappen, når en bestemt person poster
● Ingen spoilers! Man kan placere sine indlæg bag indholdsadvarsler

EN KRAFTFULD UDGIVELSESPLATFORM

Man behøver ikke længere at forsøge at formilde en uigennemsigtig algoritme, der beslutter, om vennerne vil se, hvad man har postet. Følges man af dem, vil de se det.

Udgiver man det til det åbne net, er det tilgængeligt på det åbne net. Man kan sikkert dele links via Mastodon med den viden, at alle vil være i stand til at læse dem uden at logge ind.

Mellem tråde, afstemninger, højkvalitets billeder, videoer, lyd og indholdsadvarsler, tilbyder Mastodon masser af måder at udtrykke sig på en måde, man finder passende.

EN KRAFTFULD LÆSEPLATFORM

Vi behøver ikke at vise brugere annoncer, så vi behøver ikke at holde dem i vores app. Mastodon har det rigeste udvalg af 3. parts apps og integrationer, så man kan vælge mest passende oplevelse. 

Takket være det kronologiske hjemme-feed er det nemt at vide, når man er i tråd med alle opdateringer og kan gå videre til noget andet.

Ingen grund til bekymringer over, at man får sine anbefalinger ødelagt for evigt med et fejlklik. Vi gætter ikke, hvad brugerne ønsker at se, vi lader dem styre det.

PROTOKOLLER, IKKE PLATFORME

Mastodon er ikke som en traditionel social medieplatform, men baserer sig på en decentraliseret protokol. Man kan tilmelde sig på vores officielle server, eller vælge en 3. part til at være vært for sine data og moderere ens oplevelse.

Takket være den fælles protokol, kan man, uanset hvad man vælger, kommunikere problemfrit med folk på andre Mastodon-servere. Der er mere endnu: Med kun én konto kan man kommunikere med folk fra andre fediverse-platforme.

Ikke tilfreds med valget? Man kan altid skifte til en anden Mastodon-server, mens man tager sine tilhængere med sig. For avancerede brugere, man kan endda være vært for sine data på sin egen infrastruktur, da Mastodon er open-source.

NON-PROFIT AF NATUR

Mastodon er registreret som non-profit i USA og Tyskland. Vi er ikke motiveret af at udvinde pengeværdi fra platformen, men ved hvad der er bedst for den.

SOM OMTALT I: TIME, Forbes, Wired, The Guardian, CNN, The Verge, TechCrunch, Financial Times, Gizmodo, PCMAG.com og flere.